google/wiki40b huggingface dataset:
Adolfo Omodeo

Liv

Omodeo studerte under Giovanni Gentile ved Universitetet i Palermo, og deltok deretter som frivillig i første verdenskrig. Fra 1923 underviste han i kristendommens historie ved Universitetet i Napoli. Etter andre verdenskrig sluttet han seg til Partito d'Azione og ble undervisningsminister i Badoglios andre regjering. Han var senere rektor ved Universitetet i Napoli.
Omodeo skrev flere bøker om kristendommens historie. Dessuten interesserte han seg for historien omkring Italias samling (Risorgimento) på 1800-tallet. Selv om han var elev av Gentile nærmet han seg etter hvert Benedetto Croce og ble dennes medarbeider i tidsskriftet La Critica.
Christiansandske ugeblade

Christiansandske ugeblade var en avis som kom ut i Kristiansand fra 5. januar 1780 til 26. august 1788. I 1779 fikk Kristiansand sin første boktrykker, Andreas Swane, og året etter kom avisa. Formålet var «at finde levebrød for mit bogtrykkeri».
Avisen besto hovedsakelig av annonser, korte nyheter fra utlandet og dikt «av vekslende kvalitet».
Det var få som kjøpte avisa, så i 1788 ga Swane opp.
24SevenOffice

Firmahistorie

24SevenOffice ble startet i 1996 i Porsgrunn av Stian Rustad. Selskapet het tidligere kontorplassen.no, men skiftet i februar 2005 navn til 24SevenOffice.
I august 2005 hadde selskapet en emisjon som tilførte 15 millioner kroner til selskapet. Selskapet ble listet på OTC-listen som en unotert aksje den 5. oktober 2005. Tickeren var 24SO
I desember 2005 gikk selskapet inn i en partneravtale med Active 24. I januar 2006 ble selskapet hovedsponsor til Petter Solberg, tidligere verdensmester i WRC, i en sponsoravtale verdt 5 millioner NOK. Den 22. juni 2007 ble 24SevenOffice notert på Oslo børs, Axess listen under tickeren TFSO og hentet i den forbindelse inn 60 millioner NOK for å finansiere videre vekst. 
27. juni 2013 tok aksjonærene 24SevenOffice av børs og privatiserte selskapet.
Selskapet har de siste årene satset tung på økonomi og regnskap - og fått ledende revisjonsselskaper som blant annet PwC og KPMG på kundelisten.

Produkt

24SevenOffice er et komplett nett-basert (SaaS) økonomisystem (ERP). Systemet omfatter blant annet moduler for CRM, regnskap, fakturering, e-post, fil-/dokumentbehandling og prosjektstyring. 
Systemet er web-basert og bruker HTML, JavaScript, CSS, XML og XMLHttpRequest for å oppnå et raskt brukergrensenittet. Teknikken som brukes omtales ofte som Ajax.
24SevenOffice har vunnet flere priser, inkludert «Seal of Excellence» på CeBIT og «Årets Produkt 2005» i Kapital.

Konkurrenter

Den eneste konkurrenten som er både internasjonal, AJAX-basert og som inneholder et fullstendig ERP er amerikanske NetSuite, som igjen er eid av Oracle-sjefen Larry Ellison. Andre betydelige nett-baserte konkurrenter er Salesforce.com, SugarCRM, XS Office AS, ONE software AS og QuickBooks Online.
Tradisjonelle konkurrenter i Norge er Mamut, Visma, Xledger, SuperOffice og HansaWorld.
Friedel-Craftsreaksjon

Friedel-Crafts reaksjon en type av organisk reaksjon som ble utviklet av Charles Friedel og James Crafts i 1877.
Reaksjonen er grundig beskrevet.

Friedel-Crafts alkylering

Friedel-Crafts alkylering er alkylering av en aromatisk ring og et alkylhalid med en sterk Lewis syre som katalysator. Med dehydrert jernklorid som katalysator binder alkylgruppen seg til kloridionet.

Friedel-Crafts dealkylering

Reversert Friedel-Crafts reaksjon eller Friedel-Crafts dealkylering er en reaksjon der alkylgrupper fjernes ved tilførsel av protoner og en Lewis syre.
I en addisjonsreaksjon av etylbromid til benzen er orto og para substitusjon forventet etter første substitusjonstrinn fordi en alkylgruppe er aktiveringsgruppe. Men reaksjonsproduktet er 1,3,5-trietylbenzen med alle alkylgrupper as a metasubstituent. Termodynamisk reaksjonskontroll forsikrer at termodynamisk gunstig meta substitusjon med sterisk hindring minimized favoriseres over less gunstige orto og para substitusjon av kjemisk likevektsdannelse. Det endelige reaksjonsprodut er dermed et resultat av en serie av alkyleringer og dealkyleringer.
Raggare

Raggare er en subkultur som i Norden stammer fra Sverige og har noen tilhengere i Norge og Finland. Raggarene oppstod på 1950-tallet i mindre tettsteder og bygder. Raggare er inspirert av den amerikanske rockabillykulturen med store biler (amcars) og brylkrem.
Medaljens forside

Handling

Medaljens forside er skrevet på romanform, men handlingen holder seg relativt strengt til de faktiske hendelser. Solstad skildrer grunnleggelsen av Aker Mek. Verksted, av marineoffiser Peter Steenstrup i 1841, moderniseringen av det norske samfunnet og industriens plass i siste halvdel av 1800-tallet, Fred. Olsen-familiens betydelige innflytelse over selskapet fra 1914, dieselskipenes inntog i mellomkrigstiden og utviklingen av en oljebasert offshore-industri, blant annet med bygging av oljerigger for Nordsjøen, fra 1960-tallet.
Altay (Altay)

Altay (kinesisk: 阿勒泰; pinyin: Ālètài; uigur: قۇمۇل / Altay) er en by og et byfylke i prefekturet Altay i den autonome region Xinjiang i Folkerepublikken Kina. I 1999 hadde det et folketall på 214 718 innbyggere, hvorav selve byen i 2007 anslås å ha et folketall på 143 841.

Kulturminner

Steinfigurene og steinkistegravene i Qiemuer Qieke (Qiemu'er Qieke shiren ji shiguan muqun, 切木尔切克石人及石棺墓群) ble i 2005 oppført på Folkerepublikken Kinas liste over kulturminner.

Luftfart

Byen betjenes av Altay lufthavn.

Vei

Kinas riksvei 216 og Kinas riksvei 217 går til Altay.
Pedro Troglio

Landslaget

Pedro Troglio spilte 21 landskamper for Argentinas herrelandslag. Han ble tatt ut i Argentinas tropp til Copa América 1989 og VM i fotball 1990.
Systemadministrator

Systemadministrator er en status som ofte er brukt for administratorer på forum og hjemmesider. En systemadministrator har større rettigheter enn vanlige medlemmer. I større organisasjoner er det systemadministratorer med forskjellige oppgaver, noen kan være ansvarlig for nettverk, andre for brukerstøtte eller for å drive serverne.
April, april

Bakgrunn

«April, april» var en av rundt 550 bidrag som ble sendt inn til den svenske finalen. Fem av bidragene ble plukket ut til den svenske finalen, og hver bidrag ble fremført to ganger – én gang med lite orkester, og én gang med Sveriges Radios underhållningsorkester. Gunnar Wiklund fremførte «April, april» med lite orkester, mens Siw Malmkvist sang den med stort orkester.
Sangen vant den svenske finalen, og da Malmkvist skulle fremføre den etter seieren, glemte hun teksten og begynte å le flere ganger under vinneropptredenen. Opptrinnet ble sterkt kritisert av svensk presse, og var trolig en medvirkende årsak til at Malmkvist ikke fikk fremføre sangen i den internasjonale finalen i Cannes.
I stedet henvendte Sveriges Radio-Television seg til Lill-Babs og spurte om hun ville representere Sverige i Eurovision Song Contest. Lill-Babs var usikker på om hun skulle takke ja, blant annet fordi sangen har et lengre plystre-passiar. Tross usikkerheten takket Lill-Babs ja, og opptrådte som syvende bidrag i Cannes 29. mars 1961.
De internasjonale juryene ga imidlertid sangen bare to stemmer – begge poengene kom fra vertslandet Frankrike. Til slutt endte sangen som nummer 14 av 16, Sveriges dårligste resultat i konkurransen til da.
Rock Against Communism

Rock Against Communism (RAC) (norsk: «Rock mot kommunisme») begynte som en rekke politiske konserter i Storbritannia på slutten av 1970-tallet, men er også blitt navn på en musikkgren. Musikalsk sett kan RAC tidvis minne om musikkstiler som Oi!, punk rock, og i mindre grad på heavy metal. Tekstene til denne bevegelsen/sjangeren hadde anti-kommunistiske temaer, men kunne også omfatte nynazistiske, hatske og rasistiske synspunkter. Langt oftere var det ikke referanser til kommunisme, men isteden generelle hatytringer, rasisme og antisemittisme.
RAC-bevegelsen hadde sin opprinnelse i Storbritannia mot slutten av 1978 med ytterliggående høyreekstrem aktivister knyttet til National Front (NF), det britiske nynazistiske partiet. Den første RAC-konserten ble organisert i Leeds, England, i 1978, og hadde nazipunkeband som The Dentists og The Ventz.
Nordanstig kommune

Geografi

Barkogkledd åslandskap i innlandet. Lavtliggende kystlandskap med strender mot Østersjøen. Barskogkledd åslandskap innenfor kysten. Mange vann i øst. Elva Harmångersån renner gjennom kommunen.
E4 går gjennom kommunen. Nordanstig er forbundet med det svenske jernbanenettet gjennom Ostkustbanan.
Wambo

Utseende

En middelsstor (ca. 18 millimeter), avlang skarabide med forholdsvis kraftige bein, blank, brun med grønnaktig glans. Snuten er bredt skovlformet. Pronotum er parallellsidig i bakre del, rundet avsmalnende i den fremre, fint og spredt punktert. Dekkvingene har middels kraftig punktering som danner uregelmessige punktrader.

Levevis

Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om dagen. Typeksemplarene ble fanget i fallfeller i et område med dyp sand og noe spredt buskvegetasjon.

Utbredelse

Arten er utbredt i Australia (det sørlige Queensland).
Norid

Historie

I 1983 ble toppdomenet .no delegert til Televerkets forskningsinstitutt. Instituttet var det naturlige valget ettersom de allerede var hovedsamarbeidspartner med ARPAnet. I 1987 ble UNINETT-prosjektet startet opp, og da ble det naturlig at de overtok dette nasjonale ansvaret, ettersom de var en teknisk kompetent og nøytral part. I 1993 ble UNINETT etablert som et ikke-kommersielt aksjeselskap, og alle kommersielle aktører ble stengt ute. Dette var for å styrke UNINETT som en nøytral aktør. I 1995 ble det første regelverket for domeneregistrering (navnepolitikken) offentliggjort. Norid hadde på den tiden et mye strengere regelverk enn for eksempel .com-domenet. Regelverket ble imidlertid myket opp i 2000 ved at man tillot registrering av generelle ord og uttrykk. I februar året etter økte det tillatte antallet domener per organisasjon til 15, og organisasjonene trengte ikke lenger dokumentere at de hadde rettigheter til navnet før de søkte. Fra 1. juli 2003 ble Norid skilt ut som eget datterselskap under UNINETT AS, UNINETT Norid AS. Selskapet endret navn til Norid AS 27. juni 2019.

Nylige[når?] endringer

Fra 6. juni 2011 kan privatpersoner søke om eget domenenavn hos Norid. Priv.no har også tidligere eksistert som et tilbud for registrering av private domenenavn, men da i regi av private, kommersielle aktører. Norid valgte å videreføre priv.no etter en offentlig høring.
I juni 2007 åpnet Norid for registrering av domenenavn som bare består av tall, som 123.no. 
Fra februar 2004 åpnet Norid for bruk av alle tegn som inngår i de offisielle norske skriftspråkene i Norge. Dette innebar 23 nye tegn, deriblant æ, ø og å.
Den 30. november 2011 åpnet Norid for at virksomheter kan registrere 100 domenenavn per org. nr.
Fra 17. juni 2014 kan privatpersoner registrere domenenavn direkte under .no.
(Where Do I Begin?) Love Story

«(Where Do I Begin?) Love Story» er en populær amerikansk sang med melodi av Francis Lai og tekst av Carl Sigman. Den ble publisert i 1970.
Melodien ble først lansert som instrumentaltema i spillefilmen Love Story fra 1970. Teksten ble lagt til etter at temamusikken var blitt populær.

Coverversjoner

Det har blitt utgitt flere coverversjoner av sangen.
Andy Williams har spilt inn den største slageren. Den lå på en niendeplass på den amerikanske Billboard Hot 100-listen og på førsteplassen på den amerikanske Billboard Easy Listening-listen.
Sangen ble også spilt inn av Lai selv med fullt orkester, av Henry Mancini, Nino Tempo & April Stevens, Rick Astley, Johnny Mathis, Shirley Bassey, Patricia Kaas, Nana Mouskouri, Paul Mauriat, Donald Braswell og Richard Clayderman.
Williams fremførte sangen med Miss Piggy i en episode av The Muppet Show.
Det finnes også en rumensk coverversjon med Aurelian Andreescu samt en fransk med Mireille Mathieu.
Ray Conniffs versjon erstattet pronomenet «she» (som refererer til Ali McGraws rollefigur i filmen) med «you».
N.E.X.T. har også utgitt denne sangen i en instrumentalversjon på deres album The Return of Next / Part 2.
De australske sangeren Alfio har spilt inn sangen i 2008 på sitt album Classic Rewinds som en tributt til Al Martino og fjorten andre italiensk-amerikanske sangere.

Norsk versjon

Terje Mosnes har skrevet en norsk tekst. Den norske tittelen er «Søker etter ord». Anne Lise Gjøstøl med Erik Bottolfsens kor og orkester har spilt inn sangen. Den ble utgitt på singlen Columbia GN 1852 og LP-platen Sterke norske (Music for Pleasure MFP 50166).

Samples

«(Where Do I Begin?) Love Story» har blitt samplet av DJ SS i Drum & Bass-sangen «Lighter» og ble også samplet i piano og brukt i sangen «Dance With the Devil» av rapperen Immortal Technique.
I tillegg samplet Hi-Tek Andy Williams' versjon på sporet «Where It Started (NY)».
Pseudophlyctaenodes

Utseende

En ganske stor, avlang, brunspraglete trebukk. Antennene er tynne og noe lengre enn kroppen, pronotum med en kraftig tann midt på hver sidekant. Dekkvingene er jevnbrede, i spissen rundede. Beina er nokså tynne og middels lange.

Utbredelse

Slekten er endemisk for Ny-Caledonia.
Rhescyntis

Utseende

Store, brungrå spinnere med svært lange, sigdformede forvinger. Forvingen har oftest et kileformet, mørkere brunt felt fra spissen mot roten, bakvingen mørkere ytterkant, ellers har vingen noen mørke tverrbånd men ingen øyeflekker. Disse er blant de største påfuglspinnerne i Sør-Amerika.

Utbredelse

Slekten er utbredt i Mellom- og det nordlige Sør-Amerika.
Green Cross International

Oppgaver

Green Cross Internationals oppgaver er å sikre en rettferdig, bærekraftig og sikker fremtid for alle ved å støtte et verdiskifte og dyrke en ny fornemmelse av gjensidig avhengighet og delt ansvar i menneskehetens forhold til naturen. Som representant støtter Green Cross Internationals arbeide med å øke oppmerksomheten omkring bærekraftig utvikling
Primtallstest

En primtalstest er en algoritme som avgjør hvorvidt et gitt heltall n er ett primtall, det vil si at det ikke er delbart med noe heltall foruten 1 og n (seg selv). Å avgjøre hvorvidt ett tall er et primtall er beregningsmessig betydelig enklere enn å faktorisere tallet. Dette skillet ligger til grunn for krypteringsalgoritmer som RSA.

Enkle metoder

Den enkleste metoden er trial division, som innebærer å gjennomsøke alle helltal fra 2 til \sqrt n for å finne en faktor. Om ingen tall i dette intervallet deler n, er n ett primtall. Metoden er med dagens datamaskiner effektiv for tall opp til cirka 15 siffer, og kan også anvendes for å bevise at større sammansatte tall (ikke prim) gjennom å finne små faktorer, men ubrukbar for å vise at store tall er primtall.

Probabilistiske metoder

De raskeste primtallstestene for store tall er probabilistiske, hvilket innebærer at tall som avgjøres å være sammansatte garantert ikke er primtall, men at sammensatte tall kan feilaktig utpekes som primtall. Slike metoder er ikke passende for å bevise at tall er primtall, men er fullt ut brukbare for nesten alle praktiske tilnærminger ettersom sannsynligheten for feil er astronomisk lav. Eksempelvis lavere enn sannsynligheten for at beregningsresultatet skulle vært påvirket av kosmisk stråling som forstyrrer datamaskinens kretskort.
Den enkleste og raskeste probalistiske primtallstesten er Fermats primtalstest, som dessverre gir feil svar ganske ofte og dermed må komplementeres med en noe mer robust metode. Standardtesten i dag er Miller-Rabins test, eksempelvis anvendt av mange algebrasystem implementert i datamaskiner, som kan justeres til et akseptabelt nivå gjennom å velge rette primtallsvitner. Om k små primtall velges som vitne, er sannsynligheten for at Miller-Rabin-testen gir feil høyst (1/4)⁻ᵏ, og antageligvis mye mindre i praksis. Gjennom å velge spesifikke, velstuderte oppsetninger av primtall kan Miller-Rabin-testen gjøres fullstendig sikker for alle tall mindre enn 10¹⁶, og er da mye raskere enn trial division. Miller-Rabins test er en forbedring av Solovay-Strassens test.

Spesialtilfeller

For tall på spesielle former er det i blant mulig å gjennomføre deterministiske primtalstester betydelig raskere. Dette gjelder spesielt tall n for hvilket n−1 eller n+1 har en enkel faktorisering. Det fremste eksempelet er mersennetall, tall som er ett mindre enn en topotens, for hvilke Lucas-Lehmers test kan anvendes. Lucas-Lehmers test har blitt anvendt for å finne de største kjente primtall, som har over 9 millioner siffer.
Pinghe

Pinghe (kinesisk: 平和县; pinyin: Pínghé Xiàn) er et fylke i provinsen Fujian i Folkerepublikken Kina. Det ligger i byprefekturet Zhangzhou.
Befolkningen var 538 558 i 1999.

Kulturminner

Stedet for Nansheng-keramikkbrennovnen (Nansheng yao zhi, 南胜窑址) fra Ming- og Qing-dynastienes tid ble i 2006 oppført på Folkerepublikken Kinas liste over kulturminner.
Gurmukhi

Gurmukhi (panjabi; ਗੁਰਮੁਖੀ «fra munnen til guruen») er et skriftsystem og en abugida som ble utviklet i Punjab i 1539 til å skrive sikhismens hellige tekster. Skriftspråket blir i utgangspunktet brukt til å skrive det indoariske språket panjabi, men blir også brukt til å skrive sanskrit, sindhi og hindustani.
Arbet Kozhaya

Arbet Kozhaya, transkriberes også Arbet Qozhaya eller Arabet Kozhaya (arabisk: عربة قزحيا‎‎, gammelsyrisk: ܥܪܒܐ ܕܩܙܚܝܐ‎), er en landsby i nærheten av Zgharta i det nordlige Libanon.
Det er en av 52 byer og landsbyer som til sammen utgjør Zgharta-distriktet (Zgharta Zawie) i guvernementet Nord-Libanon.
De fleste av innbyggerne i Arbet Kozhaya er maronittiske kristne.

Navnet

Det er klosteret Kozhaya som har gitt navn til landsbyen. Klosteret, som ligger like ved landsbyen, kalles også Sankt Antonius den stores kloster (Mar Antonios al-Kabir), og ligger om lag 950 moh. i Kozhaya-dalen.
Kozhaya er et ord av gammelsyrisk opprinnelse som betyr "Livets skatt". Skatten er å forstå som Kristus, som klosterets munker gir opp alt jordisk gods for å følge. Livet er en henvisning til de rike vannforekomstene som gjør dalen grønn og full av liv.
Ambassadøren

Om filmen

NRKs tidligere Latin-Amerika-korrespondent, Erling Borgen, forsøker å belyse den dramatiske historien om John Negropontes virksomhet mens han var USAs ambassadør i Honduras på 1980-tallet. Menneskerettighetsaktivister over hele Mellom-Amerika hevder at Negroponte styrte flere borgerkriger i den mellomamerikanske regionen. Det blir videre hevdet at Negroponte var ansvarlig for grove brudd på menneskerettighetene i flere mellomamerikanske land, og at han sto sentralt i et terrorsystem som drepte, torturerte og bortførte tusener. Det blir også fremsatt påstander om at han samarbeidet tett med dødsskvadronene i Mellom-Amerika.
I Honduras vat man at han samarbeidet tett med general Gustavo Alvarez Martinez, sjefen for de militære styrkene i landet. Alvarez Martinez bygget opp den beryktede ”Bataljon 316”. Denne dødsbataljonen myrdet mer enn 200 opposisjonelle i Negropontes ambassadørtid. De filmen ble lagd diskuterer Pentagon om USA skulle bygge opp slike dødsskvadroner i Irak, der Negroponte ble USAs ambassadør i 2004. 
Nobelprisvinneren Rigoberta Menchu fra Guatemala medvirker også i filmen og hevder at Negroponte burde vært stilt for en internasjonal krigsforbryterdomstol.
Ceratrichia

Utseende

Middelsstore (vingespenn ca. 30 millimeter), bredvingede smygere. Oversiden er kontrastrikt farget i brunsvart og oransje eller gult, i alle fall bakvingens bakre del er oransje. Forvingens underside er mest gråbrun, bakvingen brunhvit.

Levevis

Artene lever i skog.

Utbredelse

Slekten er utbredt i Sentral-Afrika.
Redotus

Levevis

Larvene lever i jorda der de eter på røtter.

Utbredelse

Arten er utbredt i Nord-Afrika (Algerie).
Cubic zirkonia

Cubic zirconia (eller CZ), som er den kubisk krystallinske formen av zirkoniumdioksid (ZrO₂), er et mineral som blir kunstig fremstilt i stor skala for å brukes som en diamantimitasjon. Det kunstige materialet er hardt, optisk feilfritt og vanligvis fargeløst, men kan også fremstilles i flere forskjellige farger. Det må ikke forveksles med zirkon, som er et zirkoniumsilikat (ZrSiO₄). Cubic zirconia er ekstremt sjelden i naturen.
På grunn av materialets lave kostnader, lange varighet og store visuelle likhet med diamant har syntetisk cubic zirconia vært den gemmologisk og økonomisk viktigste diamantimitasjonen siden 1976. Dets viktigste konkurrent som syntetisk edelsten er det mer nylig utviklede materialet, syntetisk moissanitt.
Blåbukbrednebb

Utbredelse

Den forekommer i Brunei, Indonesia og Malaysia.
Empalme Olmos (kommune)

Historie

Empalme Olmos ble grunnlagt i 15. mars 2010.

Regjeringen

Ordføreren (alcalde) i kommunen er Ricardo Rodríguez (2010-2015).
Apparatus sacer

Apparatus sacer, vanlig kortform av Apparatus sacer ad scriptores Veteris et Novi Testamenti, er et av hovedverkene til jesuitten pater Antonio Possevino (hans andre hovedverk er Bibliotheca selecta).
Apparatus sacer gir et overblikk over de forskjellige tolkninger av Det gamle testamente og Det nye testamente fremlagt av kirkelige forfattere, fra kirkefedrenes tid og frem til samtiden. Verket ble trykket i tre bind i Venezia i 1603 og fremover i det første tiår av 1600-tallet.Det har referanser til intet mindre enn 6 000 forfattere.
ShadowCon

ShadowCon var en science fiction-festival (eller kongress) som ble arrangert årlig fra 1996 til 2009.  Festivalen sprang ut av entusiastmiljøet rundt TV-serien Babylon 5 og var oppkalt etter et av folkeslagene i seriens univers.
Blant aktiviteter på ShadowCon kan nevnes visning av filmer og TV-serier, foredrag, debatter, konkurranser, auksjoner og kostymeball. Arrangementet foregikk om sommeren på Helga Engs hus på Universitetet i Oslo.
Ved flere anledninger ble ShadowCon arrangert i samarbeid med den litteraturorienterte festivalen Norcon, under navnet Multicon (2000 og 2001), Intercon (2005) og Oslo Science Fiction Festival (2007, 2008 og 2009).
Xanthodirphia

Utseende

Middelsstore (vingespenn ca. 60-80 millimeter) påfuglspinnere. Vingene er blekgule med brunrøde årer og noen vage, brunrøde flekker, men uten øyeflekker.

Levevis

Ingenting er kjent om biologien til denne sjeldne slekten.

Utbredelse

Slekten er bare kjent fra fjellområdene i Costa Rica.
Septuaginta

Septuaginta er en oversettelse av Det gamle testamente og noen beslektede skrifter til gresk, laget en gang mellom 200-tallet og 100-tallet f.Kr. i Alexandria. I teologisk litteratur forkortes tittelen ofte til romertallet LXX. Den nevnes først i «brev fra Aristeas». Brevet er en pseudepigraf, dvs. ikke skrevet av Aristeas selv eller på hans tid, og dateres ofte til andre århundret f. Kr. I brevet fortelles det at 72 lærde jøder, 6 fra hver av de 12 israelske stammene, sto bak oversettelsen. Senere gjenfortellinger av legenden opererer med 70 oversettere, derav kommer navnet septuaginta, som er latin for 70.
Samlingen inneholder 46 gammeltestamentlige skrifter, det vil si de 39 bøker i den jødiske kanon (i jødisk tradisjon deles disse opp i kun 24 bøker) samt de deuterokanoniske bøker. De sistnevnte, som det er syv av, utgjør en del av den katolske og den ortodokse Bibelen. I motsetning til en del moderne bibelutgaver der de deuterokanoniske bøker er tatt med, er disse ikke plassert i en egen del, men er satt mellom de andre bøkene i en forsøksvis kronologisk/tematisk orden. I tillegg til disse kommer fire skrifter og en salme som kun er regnet som kanoniske i noen enkelte kirkesamfunn. Septuaginta er den offisielle versjon av Det gamle testamente i Den ortodokse kirke, selv om enkelte bøker ikke regnes som kanoniske.
Uvita

Uvita er et tettsted og ei strand på Costa Ricas stillehavskyst, i kantonen Osa i provinsen Puntarenas. Uvita befinner seg 17 kilometer sør for Dominical. Tettstedet ligger langs motorveien, mens stranda Uvita befinner seg inne i Ballena marine nasjonalpark.